I knap to årtier har jeg været optaget af konsekvenserne ved vores voksende energibehov. Jeg kan afkode tallene. Jeg kender til den fundamentale fysik bag global opvarmning.

Af samme årsag ved jeg, at der er forskel på at forstå og begribe den udvikling, som verden gennemgår. Nok så mange tal og grafer kan påvise, hvad der er sket med temperaturen siden 1800-tallet – men hvad kan for alvor formidle opvarmningen, så man forstår udviklingen intuitivt og uden at skulle gennem alenlange rapporter?

Intet, tænkte jeg indtil for nyligt.

Men så stødte jeg på en øjenåbner. Nok ser det ikke ud af meget, men de såkaldt “opvarmede striber” skabt af Ed Hawkins, som er astrofysiker og professor i klimavidenskab ved University of Reading, gik lidt før jul viralt, og jeg vil mene, at der er tale om intet mindre end en sensation for klimaformidling.

Sådan ser det ud: